হন্দর
হন্দর (উচ্চারণ: [ɦɔndor] (শুনুন); প্রতীক: cwt) হলো ভর বা ওজন পরিমাপের একটি ব্রিটিশ ইম্পেরিয়াল ও মার্কিন কাস্টমারি একক। ইম্পেরিয়াল ও কাস্টমারি এককের মধ্যে এর মান পরিবর্তিত হয়। মার্কিন যুক্তরাষ্ট্রে "ছোট" ও "বড়" হন্দরের মাধ্যমে এই দুরকম মানের পার্থক্য করা হয়। অন্যদিকে, যুক্তরাজ্যে এই দুরকম মানকে যথাক্রমে "সেন্টাল" ও "ইম্পেরিয়াল হন্দর" বলে অভিহিত করা হয়। যুক্তরাষ্ট্রে ১০০ পাউন্ড (৪৫.৩৬ কিলোগ্রাম) মানের ছোট হন্দর বা সেন্টাল ব্যবহৃত হয়। যুক্তরাজ্যে ৮ স্টোন বা ১১২ পাউন্ড (৫০.৮০ কিলোগ্রাম) মানের বড় বা ইম্পেরিয়াল হন্দর ব্যবহৃত হয়। উভয়ক্ষেত্রে এক টন ভর বা ওজন ২০ হন্দর ভর বা ওজনের সমান। সুতরাং, এক ছোট টন ভর বা ওজন ২,০০০ পাউন্ড এবং এক বড় টন ভর বা ওজনে ২,২৪০ পাউন্ড ভর ওজনের সমান।